text: Dr.Wogene babbaxxitino hallanyu kolleejuwaranna motimmannita ikkitinokki uurrinshuwara loosino. Dokter Wogene roore loosu yannasi Hawaasi Yunivrsitera sayisinoha ikkanna; Hawaasi Yuniversitera 13 diro loosunni keeshshino; xaa yannarano hakkonni Hawaasi Yuniversite Awaada kampaasera Ikonomiksete rosu goli diine,rosiisaanchonna xiinxallaanchoho.
text: #000002
text: Konninnino jawa dipoloomaasete guma borreessiinsoonni. Gambooshshu aana Itophiyunni ledote Gibtse, Arjentiinu, Iraane, Sawud Arebiyunna Halantino Arawe Emireetooti haaro miilimmatenni doorantino gobbuwaati. Ninkeno tenne lamala Wosinchu amadonkenni gobba tenne mittimma karsamasenni afidhanno horo, hiittoo qixxaawo assa agarantannosero, wolootuno Afriku gobbuwa tenne mittimmanni hiittoonni horonsi’ra dandiitanno yitannonna amadantino hajubba aana aleenni e’’ote aana ayimmasi xawinse sa’nummo dokter Wogene Maarqoosihu ledo assinoommo hasaawa aanino garinni niwaawete shiqinshoommo.
text: #000006
text: Dokter Wogene:- Ani mittu handaaru ogeessi gede tini gobbankera jawa qeelleeti yee adheemmo. Korkaatuno BRICS yaa mitte gobba aliidimma duuchunku ragi beeqqonni irkissannota ikkitinohura gobbankera jawa hexxo noosetanna gobbanke aantete amaddino lophote harinshora jawa wolqa ikkitanno yee ammaneemmo.
text: #000008
text: Dokter Wogene:- Horose jawate. Umihunni Itophiyu BRICS miila ikkase poletikunnitano ikkito miinju xiiwo ajishate kaa’litanno. Miinju xiiwo yineemmo woyte lawishshaho; gobba womaashshu irko hasidhara dandiitanno; tenne irko hiittenne seeru xiiwonni keeraa’mino garinni afidhara dandiitanno yaate. Korkaatuno BRICS gambooshshi uminsata haaro latishshu baanke uurrisidhino daafira womaashshu irko afi’rate kaayyo heedhanno.
text: #000010
text: Dokter Wogene:- BRICS mittimma uurrinsinkunni 15 dirra ali kiirantinoha ikkanna; xaa geeshsha konneeti yinanniri illete leellino coyi dino; ikkollana safotenna harinshote garinni aantino dirra giddo kayinni luphiima lophonna soorro heedhanno yine agarranni. Lawishshaho; sa’u yannara ga’labbote amaale mine harinsoonni gambooshshinni Aliyye gobbate kifilera kalaqamino oli ledo amadaminohunni Itophiyu aana mageeshshi xiiwo kalaqantinoro la’ne sa’noommo. Lophitino gobbuwa uminsa hedo calla qaaffisa hasidhanno. Liqoo afi’rateno insa seera gumulsiisate gadachama, Abbayi kofattono la’nummoro kofattote aana hasi’noommo garinni woxe gaama hooganna W.K.L... hajubba aana konni alba uminketi togoo mittimma hee’ra hooga jawa xiiwo kalaqqinonke yaa dandiinanni.
text: #000014
text: Dokter Wogene:- Garanko togoota kalqoomu gaamo karsammanni woyte jawa yawo heedhannonke. Umihunni gaamo karsamankenni ninkewiinni agaramanno qeechi hee’ranno; woxunni ikkara dandaanno. Lawishshaho; tayxe gambooshshe wodiidi Afrikira harinsi yannara gambooshshe massaginohu Wodiidi Afrikaati. Togoo gambooshshe gobbuwate doyinanni harinsi yannara gambooshshe Pirezidaantimmatenni massagganni keeshshitinori kuri Ontete gobbuwaati.
text: #000016
text: Aantete konni garinni Itophiyuno beeqqo assanno kaayyo heedhanno. Noose dhuka jirotenni ikkara dandaanno wolurichinni kalqete gobbuwanni baxxitannota assanoserichinni leellisha hasiissannose. Woluno Afriku mittimma ofollo ikkasenni Afrikano ikko baxxinohunni Soojjaati Afrika milli assatenna miinjunni horonsi’raancho ikkatenni beeqqo assa, hattono aantete laalchono islanchimmatenni laashshine miila gobbuwa soyaate kaayyo heedhannose. Konni daafira miila ikkasenni heedhannose yawono ikko afidhanno horo batinyete.
text: #000017
text: Dokter Wogene:- Kuni umisi dipiloomaasenke gumaati. Konni albano ikkiro Itophiyu Dipoloomaasetenni afantanno gobbaati. Afriku mittimma safaancho ikkaseno addaho. Xaano ikkiro BRICS mittimma karsamase gobba kalqete dipoloomaasetenni mageeshsha xiiwo kalaqqanno gobba ikkasenna aanteteno kalqe umisera injaanno garinni dipoloomaasetenni kalaqqanno xaadooshshinni dagooma, gobbanna Afrika kaa’lanno garinni konni alba assitanni keeshshitinonte gede dipoloomaasete xaadooshshe suffannoha ikkanno. Korkaatuno Itophiyu babbaxxitino gobbuwa ledo seeda dirrara dipoloomaasete handaarinni loossanni keeshshitinoti qaangannite. Xaano konne loosose halashshite sufatenni kalqete aana noose xiiwonna macciishshama halashshatenni gobbannita aantino hexxo woyyaawino garinni gumultanno yitanno ammana noo”e.
text: #000020
text: Dokter Wogene:- xa’mokki dawara’yara albaanni kalqete gobbuwa shoolewa bande la’’a dandiinanni. 22 gobbuwa miila ikkate xa’mo shiqishidhino; 40 ikkitannori hasatto noonsata leellishshinore ikkansa kullanni. Wolootu kayinni BRICS uminsanni miilimmatenni adhate hasidhanno gobbuwa sayikki gaamooti, kuri gobbaanni noore shoolki gaamo assine la’nanni. Kunni garinni xa’mo shiqishidhinori mereerinni Itophiyu kaayyo afidhe calla ikkikkinni aantete heedhannose hexxonni yaano, umihunni dagate kiironni xaa yannara Itophiyu kalqetenni sayikki deerrira ofoltino gobba ikkasenninna roore anga qansootise wedella ikkansanni konninnino luphiima mannu jironna kalqeteno xiiwo kalaqa dandiitannoti dikkote hasatto hee’rase doorantanno gede assitinose korkaatta mereerinni mitte assine adhinanni.
text: #000022
text: Wolu kayinni Itophiyu miinji sa’u dirra giddo babbaxxitino gobboomu mitiimma giddoonnino ikkiro; xaaddanno mitiimma baala dandee dancha lopho leellishanni dayno. Xaano dancha hexxo leellishannohanna albillittenno konni garinni sufiro hexxo nooha ikkasinniiti. Sayikkihu kayinni poletikunnino ikkiro Afriku mittimma ofollo ikkasenni xiiwo kalaqa dandiitanno gobba ikkasenna dipiloomaasetennino ikkiro Itophiyu jawa dhuka afidhino gobba ikkasenni kuri baala la’nanni woyte albillitte kalqete mitte jawa gobba ikkate kaayyo nooseta ikkase Onte miilla gobbuwanni doorantanno gede assitinose yee hedeemmo.
text: #000023
text: Dokter Wogene:- Garanko, xiiwo heedhara dandiitanno. Konni alba layinki kalqete oli gedensaanni kalqe uminsa hasidhino garinni gashshite keeshshitinori gaamo lamala gobbuwa qarunni Ameeriku xa daanni noohu haaru kalqete amanyooti yaaddo kalaqannonsatinna insano sammi yitannokkiti xawoho. Ninke kayinni gobbate gede noonke dipoloomaasete rosichi garinni BRICS gambooshshe karsama meessi horo agarsiisateno ikko wole widoonni gaamo lamala gobbanninna lophitino gobbuwa ledo noonke xaadooshshe qorophotenni sufisiisa hasiissanno.
text: #000025
text: Itophiyu BRICS gambooshshe karsantinohu qarunni miinju suwashshimma hasi’ratenniiti; hattono poletiku horose agarsiisate ikkinohura taashshine ha’ra hasiissanno. Xiiwo heedhara dandiitanno; qarunni xiiwo kalaqantara dandiitannohu konni albano noonte gede umihunni,BRICS miila ikkankenni poolisete wolapho heedhannonke. Konni albi gede wodho gumulsiinsikkinni womaashshu irko diassineemmo yinanni ikkito noonkanni; xa kayinni BRICS haaro latishshu baanke (NDB) widoonni afi’neemmoha ikkiro; wolaphono woyyaawino coyino hee’ranno daafira gobbate gede baalankare taashshe ha’ra hasiissanno yee ammaneemmo.
text: #000027
text: Dokter Wogene:- Muli yannanni xawo assinoonni garinni Ameerikunna Chayinu calla BRICS na gaamo lamala miilla gobbuwa la’nummoro 2012 kawa Chayinu GDP hidhote soorronni calla la’niro luphiima soorro abbanni no. GDP nafa la’nummoro sai 2015 kawa Ameerikanna Chayina heewisiinse la’nummoro Chayinu GDP luphiima soorro abbitino. Gaamote gede kayinni Ontente miilla gobbuwaha calla kalqete GDP mittu diri laalcho la’nummoro 31.5 % gutama noonsa. Gaamo lamala miilla gobbuwati kayinni konni alba noowiinni 30% dirritino.
text: #000030
text: Bakkalcho:- xaa yannara BRICS gambooshshe karsantinori Afriku gobbuwa kiirotenni sase ikkitino. BRICS hu qaru illachino suwashsho miinju horonsi’raanchimma kalaqate. Wolootu Afriku gobbuwa ma garinniiti konni illachi horonsi’raano ikkitara dandiitannohu?
text: #000032
text: Dokter Wogene:- Garanko, konni alba wodiidi Afriki Onte miilla gobbuwanni mittohonkanni; xa kayinni Gibitsenna Itophiyu haaro karsantino Afriku gobbuwaati. Konni garinni gaamo karsantinori Afriku gobbuwa kiirotenni sase iillitino. Albillitte wolootuno lexxitanno yine agarranni, baxxinohunni Aljeeriyanna Senegaali labbino gobbuwa gaamo karsantanno yine agarranni. Anfinte gede Itophiyu gaamote miila ikki yaa Itophiyu Afriku riqiwamaanchooti yaa dandiinanni. Korkaatuno Itophiyu Afriku mittimma safaanchonna ofollo ikkinohura. Baxxinohunni albillitteno Itophiya woy Addis Ababa Afriku qara quchuma assate hendannihura dagganno hedonna sayinsanni hajubba Afriku mittimma widoonni wolootu Afriku gobbuwara sayinsanni akati noo daafira mitte Itophiyaho balaxo uyinanni gede assitino hajo assine adhinanni.
text: #000033
text: Wolu kayinni batinye Afriku gobbuwara hasatto noonsa. Aantete gaamo karsamansanni ledote kalqoomu hobbaatu kawunsilenni (World Security Council) haaroonso assinanni yinanni xiiwo noota anfoommo; kunino BRICS mitto illachaati. Tenne widoonnino Afriku gobbuwa aana assinanni xiiwonni soorritara dandiitanno. Afriku gobbuwano lexxatenna heedhanno horo beeqqate; hattono gaamo halashshate hedo no. layinkihuno haaro latishshu baankenni safote latishshinsara womaashshu irko afi’rate liqoo xa’midhe horonsidhannoho. Albi gede togo assenke yaa ikkikkinni gobbuwa liqoo xa’midhanno; qolate dhukansa keenne liqoo uyinanninsa kaayyo no. konni daafira lowo geeshsha danchaho yee hedeemmo.
text: #000034